ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ
Βαθμός Ασφαλείας: Να διατηρηθεί μέχρι:
ΕΞΑΙΡΕΤΙΚΑ ΕΠΕΙΓΟΝ
ΑΔΑ: Β4959-Μ ΓΧ ΑΝΑΡΤΗΤΕΑ

ΓΕΝ. Δ/ΝΣΗ ΔΙΟΙΚ.& ΟΙΚΟΝ. ΥΠΟΣΤΗΡΙΞΗΣ	Αθήνα 02 / 4 / 2012
ΔΙΕΥΘΥΝΣΗ ΔΙΟΙΚΗΤΙΚΟΥ	Αρ.Πρωτ. Βαθμός Προτερ.
ΤΜΗΜΑ ΔΙΑΧ/ΣΗΣ ΚΑΙ ΜΙΣΘ/ΣΙΑΣ	36457 /H (ΓΡΑΦΕΙΟ ΚΛΗΡΟΔΟΤΗΜΑΤΩΝ)
Ταχ.δ/νση:Α. Παπανδρέου 37 Τ.Κ.-Πόλη:151 80 ΜΑΡΟΥΣΙ Ιστοσελίδα:www.minedu.gov.gr
ΚΟΙΝΗ ΑΠΟΦΑΣΗ
Πληροφορίες: Α. Κοπανάκη Τηλέφωνο:210.3442354
ΦΑΞ:210.3442365	ΚΟΙΝ.:Όπως Πίνακας Αποδεκτών
ΘΕΜΑ:Προκήρυξη επιλογής δέκα (10) υποτρόφων, χωρίς διαγωνισμό, για μεταπτυχιακές σπουδές στο εξωτερικό ακαδ. έτους 2010-2011 από τα έσοδα του κληροδοτήματος «ΠΑΝΑΓΙΩΤΗ ΤΡΙΑΝΤΑΦΥΛΛΙΔΗ», που υπάγεται στην άμεση διαχείριση του Υπουργείου Οικονομικών.
Ο ΥΦΥΠΟΥΡΓΟΣ	ΚΑΙ	Ο ΥΠΟΥΡΓΟΣ
ΟΙΚΟΝΟΜΙΚΩΝ	ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ
ΚΑΙ ΘΡΗΣΚΕΥΜΑΤΩΝ
Σύμφωνα με:
1.	Τους	όρους των από 10-8-1858 και 7-5-1862 διαθηκών του Παν. Τριανταφυλλίδη.
2.	Τις	διατάξεις: α) του α.ν. 1079/1938 (ΦΕΚ Α'54) περί του τρόπου εκτελέσεως του κληροδοτήματος Π. Τριανταφυλλίδη, β) του α.ν. 1778/1939 (ΦΕΚ Α'225) περί τροποποιήσεως και συμπληρώσεως του υπ' αριθ. 1079/1938 α.ν., γ) των άρθρων 51 παρ.3 και των άρθρων 53-62 του α.ν. 2039/1939 (ΦΕΚ Α' 455).
3.	Τις διατάξεις του β. δ. της 5-9-1940 (ΦΕΚ Α'290).
4.	Την	υπ' αριθμ. 1053521/1699/Β0011/16-4-1998 κοινή Απόφαση των Υπουργών Οικονομικών και Εθνικής Παιδείας και Θρησκευμάτων «Περί επωφελέστερης διάθεσης των εσόδων του κληροδοτήματος Παν. Τριανταφυλλίδη».
5.	Τις	υπ' αριθμ. 2045/1986 και 11302/1995 αποφάσεις του Εφετείου Αθηνών.
6.	Την	υπ' αριθμ. 2/20-4-2011 Γνωμοδότηση του Συμβουλίου Εθνικών Κληροδοτημάτων.
7.	Την υπ' αριθμ. 011115/6-12-2011 Απόφαση του Πρωθυπουργού και του Υπουργού Οικονομικών «Καθορισμός αρμοδιοτήτων του Υφυπουργού Οικονομικών Ιωάννου Μουρμούρα» (ΦΕΚ Β'2792/8-12-11).
Αποφασίζουμε
Προκηρύσσουμε τη χορήγηση δέκα (10) υποτροφιών σε πτυχιούχους Πανεπιστημίων της χώρας με καταγωγή από την Πελοπόννησο για το ακαδ. έτος 2010-2011 χωρίς διαγωνισμό, με επιλογή, με κριτήριο το βαθμό του Πτυχίου, για μεταπτυχιακές σπουδές στο εξωτερικό σε βάρος των εσόδων του κληροδοτήματος «ΠΑΝ. ΤΡΙΑΝΤΑΦΥΛΛΙΔΗ», προτιμώμενων σε κάθε περίπτωση των πτυχιούχων των Γεωπονικών και Κτηνιατρικών Σχολών. Διευκρινίζεται ότι οι υποψήφιοι που είναι πτυχιούχοι των παραπάνω Σχολών (Γεωπονικών και Κτηνιατρικών) προηγούνται των υπολοίπων υποψηφίων στον πίνακα επιτυχόντων, υπό την προϋπόθεση βέβαια ότι διαθέτουν τα προσόντα που απαιτούνται και ακολουθούν οι πτυχιούχοι των άλλων Σχολών των Πανεπιστημίων της χώρας, με τον υψηλότερο κατά σειρά βαθμό Πτυχίου.
Η διάρκεια της υποτροφίας είναι μέχρι δύο (2) έτη, ανάλογα με το πρόγραμμα σπουδών, εφόσον επαρκούν τα έσοδα του κληροδοτήματος και η πορεία των σπουδών στην αλλοδαπή είναι πολύ καλή.
Το ποσό της υποτροφίας είναι οκτακόσια (800) Ευρώ το μήνα. Η υποτροφία αφορά το ακαδημαϊκό έτος 2010-2011 και η καταβολή της αρχίζει από την άφιξη των υποτρόφων στην αλλοδαπή, εφόσον αυτή έπεται της έναρξης του ακαδημαϊκού έτους, η οποία θα αποδεικνύεται με Πιστοποιητικό του οικείου Έλληνα Προξένου.
Όσοι επιθυμούν να λάβουν μέρος στο στη διαδικασία επιλογής μπορούν από την 24η Μαϊου 2012 και το αργότερο μέχρι και τις 20 Ιουλίου 2012 ημέρα Παρασκευή:
1)	Να	υποβάλλουν, κατά τις εργάσιμες ημέρες, τις αιτήσεις τους με τα δικαιολογητικά στο Υπουργείο Παιδείας, Δια Βίου Μάθησης και Θρησκευμάτων στα εξής γραφεία:
--Στο Γραφείο Κληροδοτημάτων (αριθ. γραφ. 2045, 2ος όροφος) κατά τις ώρες υποδοχής του κοινού 12.00-14.00.
--Στο Γραφείο Πρωτοκόλλου (αριθ. γραφ. 0044, στο ισόγειο) κατά τις ώρες υποδοχής του κοινού 09.00-14.00.
2)	Να	αποστείλουν τις αιτήσεις τους με τα δικαιολογητικά ταχυδρομικά, το αργότερο μέχρι και την ημερομηνία λήξης της προθεσμίας υποβολής των αιτήσεων (με αντίστοιχη σφραγίδα ταχυδρομείου) με συστημένη επιστολή ή με ταχυμεταφορά στην εξής ταχυδρομική διεύθυνση: Υπουργείο Παιδείας, Δια Βίου Μάθησης και Θρησκευμάτων, Δ/νση Διοικητικού, Τμήμα Διαχ/σης και Μισθ/σίας, Γραφείο Κληροδοτημάτων (αριθ. γραφ. 2045, 2ος όροφος). Τονίζεται ότι οι υποψήφιοι στην περίπτωση αυτή, πρέπει να φυλάσσουν την απόδειξη αποστολής της αίτησής τους γιατί ενδέχεται να τους ζητηθεί. Στις αιτήσεις πρέπει να αναφέρεται υποχρεωτικά το Τμήμα ή η Σχολή των Πανεπιστημίων από τα οποία αποφοίτησαν, η χώρα στην οποία θα μεταβούν, το Ίδρυμα στο οποίο θα σπουδάσουν, οι σπουδές που θα κάνουν, ο τόπος καταγωγής, η διεύθυνση κατοικίας τους, το τηλέφωνο (σταθερό και κινητό) και η διεύθυνση ηλεκτρονικού ταχυδρομείου (αν υπάρχει).
Τα δικαιολογητικά που απαιτούνται είναι τα εξής:
1.	Αίτηση	η οποία έχει αναρτηθεί στην ιστοσελίδα του Υπουργείου: www.minedu.gov.gr/Προκηρύξεις-Διαγωνισμοί-Υποτροφίες/Υποτροφίες-Κληροδοτήματα.
2.	Επικυρωμένο φωτοαντίγραφο της αστυνομικής ταυτότητας του υποψηφίου από την οποία θα προκύπτει:
α) η ηλικία του υποψηφίου που δεν πρέπει να είναι μεγαλύτερη των 36 χρόνων β) η ελληνική ιθαγένεια ή η ελληνική καταγωγή και ο τόπος καταγωγής του υποψηφίου (δηλ. ο τόπος γέννησης του υποψηφίου) που προβλέπεται ανωτέρω. Σημειώνεται ότι:
ΜΟΝΟΝ ΑΝ ο ανωτέρω προβλεπόμενος τόπος καταγωγής του υποψηφίου δεν προκύπτει από τον τόπο γέννησης του ιδίου, πρέπει αυτός να προσκομίσει επιπλέον:

ή Επικυρωμένο φωτοαντίγραφο της αστυν. ταυτ. (εκτός από το δικό του) ΚΑΙ του γονέα του, από τον τόπο γέννησης του οποίου προκύπτει ο προβλεπόμενος ανωτέρω τόπος καταγωγής του υποψηφίου,
ή Επικυρωμένο φωτοαντίγραφο της αστυν. ταυτ. (εκτός από το δικό του και του γονέα του) ΚΑΙ του παππού του ή της γιαγιάς του, από τον τόπο γέννησης του/της οποίου/ας προκύπτει ο προβλεπόμενος ανωτέρω τόπος καταγωγής του υποψηφίου, ώστε να φαίνεται η διαδοχή των γενεών.
Σε περίπτωση που κάποιο από τα προαναφερόμενα πρόσωπα (γονείς ή παππούδες) δεν βρίσκεται εν ζωή, προσκομίζει Πιστοποιητικό Οικογενειακής Κατάστασης ή Ληξιαρχική Πράξη Θανάτου.
3.	Επικυρωμένο	αντίγραφο του Πτυχίου του υποψηφίου, με βαθμό τουλάχιστον «Λίαν Καλώς» (Πολύ Καλά).
4.	Αναλυτική	κατάσταση βαθμολογίας από την οποία θα προκύπτει ο ακριβής αριθμητικός βαθμός του Πτυχίου του υποψηφίου.
5.	Βεβαίωση	εγγραφής και φοίτησης σε Πανεπιστήμιο της αλλοδαπής (σε πρωτότυπο ή επικυρωμένο φωτοαντίγραφο) καθώς και επίσημη μετάφρασή της, επικυρωμένη από τον οικείο Έλληνα Πρόξενο.
6.	Υπεύθυνη	δήλωση του άρθρου 8 του Ν.1599/1986 (ΦΕΚ Α'75) του υποψηφίου ότι δεν έλαβε ούτε λαμβάνει υποτροφία για τις ίδιες σπουδές (δηλ.και για τις παρούσες σπουδές και για το ίδιο επίπεδο σπουδών δηλ. για προηγούμενο αντίστοιχα μεταπτυχιακό ή διδακτορικό) από την ίδια ή άλλη κληρονομιά, κληροδοσία, ή δωρεά και ότι δεν έχει εκπέσει λόγω υπαιτιότητάς του από υποτροφία η οποία του έχει απονεμηθεί προηγουμένως. Η Υπεύθυνη δήλωση έχει αναρτηθεί στην ιστοσελίδα του Υπουργείου www.minedu.gov.gr/Προκηρύξεις-Διαγωνισμοί-Yποτροφίες/ Υποτροφίες-Κληροδοτήματα. Σημειώνεται ότι το Απόσπασμα Ποινικού Μητρώου, που προβλέπεται στο άρθρο 2 παραγρ. 2 στοιχείο α' του β.δ. της 5-9-1940, αναζητείται αυτεπάγγελτα από την Υπηρεσία μας.
Το κείμενο της Προκήρυξης να καταχωριστεί στο διαδίκτυο στην ιστοσελίδα του Υπουργείου: www.minedu.gov.gr/Προκηρύξεις-Διαγωνισμοί-Yποτροφίες/Υποτροφίες- Κληροδοτήματα.
Ο ΥΦΥΠΟΥΡΓΟΣ ΟΙΚΟΝΟΜΙΚΩΝ
ΙΩΑΝΝΗΣ ΜΟΥΡΜΟΥΡΑΣ
Περίληψη της παραπάνω Προκήρυξης να δημοσιευθεί δύο φορές σε δύο ημερήσιες εφημερίδες των Αθηνών.
Ο ΥΠΟΥΡΓΟΣ ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ
ΓΕΩΡΓΙΟΣ ΜΠΑΜΠΙΝΙΩΤΗΣ

ΠΙΝΑΚΑΣ ΑΠΟΔΕΚΤΩΝ
1)	Υπουργείο	Οικονομικών
Δ/νση 11 η-Τμήμα Β'-Άμεση διαχ/ση Κολωνού 2 - ΤΚ 101 84 ΑΘΗΝΑ
2)	Πανεπιστήμια	της χώρας με την παράκληση: α) να την τοιχοκολλήσουν και να μας στείλουν αποδεικτικό τοιχοκόλλησης και β) να την κοινοποιήσουν στα Γραφεία Διασύνδεσης των Ιδρυμάτων τους
3)	Γεωπονικό	Πανεπιστήμιο Αθηνών-Γραφείο Διασύνδεσης Ιερά Οδός 75 - Τ.Κ. 118 55 ΑΘΗΝΑ - Κεντρικό κτίριο
4)	Αριστοτέλειο	Πανεπιστήμιο Θεσσαλονίκης Τμήμα Γεωπονίας - Τμήμα Κτηνιατρικής Πανεπιστημιούπολη - Τ.Κ. 540 06 ΘΕΣΣΑΛΟΝΙΚΗ
6)	Πανεπιστήμιο	Θεσσαλίας
α)Σχολή Επιστημών Υγείας - Τμήμα Κτηνιατρικής Τέρμα Τρικάλων - Τ.Κ. 431 00 ΚΑΡΔΙΤΣΑ β) Σχολή Γεωπονικών Επιστημών Πεδίο του Άρεως- Τ.Κ. 383 38 ΒΟΛΟΣ
7)	Γενική Γραμματεία Νέας Γενιάς Κέντρο Πληροφόρησης Αχαρνών 417
Τ.Κ. 111 43 ΑΘΗΝΑ
8)	Πανεπιστημιακή Λέσχη
Γραφείο Δημοσίων Σχέσεων και Σταδιοδρομίας Ιπποκράτους 15 Τ.Κ. 106 79 ΑΘΗΝΑ
9)	Οικονομικό Επιμελητήριο της Ελλάδας Μητροπόλεως 12-14
Τ.Κ. 105 63 ΑΘΗΝΑ
10)	Ανωτάτη Συνομοσπονδία Πολυτέκνων Ελλάδας Πλατεία Ελευθερίας 22
Τ.Κ. 104 36 ΑΘΗΝΑ
11)	Ινστιτούτο Εκπαιδευτικής Πολιτικής Πληροφορίες και Νέες Τεχνολογίες Μεσογείων 396 - ΤΚ 153 41 Αγία Παρασκευή
Εσωτερική Διανομή
1.	Δ/νση Διοικητικού
Τμήμα Διαχ/σης και Μισθ/σίας Γραφείο Κληροδοτημάτων (20)
2.	Γ.Ε.Π.Ο. (5)